open-index/open-wikipedia-markdown huggingface dataset:
Cygnus

**Cygnus** () inggih punika salah satunggaling jinis rasi lintang ingkang mapan wonten ing belahan langit sisih lor, caket kaliyan galaksi Bimasekti. Cygnus inggih saking basa Yunani kanggé angsa. Cygnus inggih punika salah satunggal rasi lintang ingkang dipundhaptar déning astronom Yunani, Ptolemy ing abad kaping kalih, lan rasi lintang punika ugi kalebet salah satunggal saking 88 rasi lintang modhérn ingkang dipundhapter déning International Astronomical Union. Rasi lintang punika katingal kados gulu ingkang dawa saking manuk kanthi sewiwi ingkang mbikak amba.

## Lintang-lintang 
Rasi lintang Cygnus gadhah laladan ingkang ambanipun kirang langkung 804 drajat persegi lan ngewrat enem lintang ingkang dipunmangertosi minangka planit-planit. Rasi lintang punika mapan wonten ing garis lintang antawisipun +90° lan-40° lan ingkang saé piyambak dipuntingali ing wekdal jam 9 dalu ing salebeting sasi September.

Cygnus ngewrat asterisme ingkang pokok, garis ping ing sisih lor maujud saking lintang ingkang padhang piyambak ing rasi lintang punika.

Lintang ingkang padhang piyambak wonten ing Cygnys inggih punika *alpha Cygni* utawi *Deneb* (buntutipun), ingkang ugi kalebet sangalas lintang ingkang padhang piyambak ing langit. Deneb inggih punika super raksasa kanthi cahya biru ngantos pethak ingkang minangka tandha buntutipun angsa lan salah satunggaling lintang ing segitiga *summer*, sesarengan kaliyan *alpha Aquilae, Altair lan alpha Lyrae, Vega*.
*Gamma Cgni* utawi *Sadr* (dadanipun) mapan wontne ing punjering garis ping ing lor lan dipunkiteri déning nebula ingkang ngaco, inggih punika IC 1318, ingkang ugi dipunmangertosi minangka *Gamma Cygni region*. Lintang punika ngewrat super raksasa jene ngantos pethak.
*Delta Cygni* ingkang ugi dipunmangertosi minang *Rukh* ing basa Pèrsi, utawi *Urakhga* ing basa Akkadia inggih lintang ingkang gadhah magnitudo tiga sasampunipun roc. Lintang punika kalebet lintang rangkep tiga ingkang tebihipun kirang langkung 170 taun cahya.

Cygnus taksih kalebet kulawarga rasi lintang Hercules, sesarengan kaliyan rasi lintang Hercules, Sagitta, Aquila, Lyra, Vulpecula, Hydra, Sextans, Crater, Corvus, Ophiuchus, Serpens, Scutum, Centaurus, Lupus, Corona Australis, Ara, Triangulum Australe lan Crux. Déné rasi lintang ingkang wonten ing sakitering Cygnus inggih punika rasi lintang Cepheus, Draco, Lyra, Vulpecula, Pegasus lan Lacerta.

## Cathetan suku
Gruyère

thumb|240px

**Gruyère** ya iku keju kanti *tekstur* atos kang digawé saka susu sapi mentah saka laladan *Gruyère* ing Switserlan. Keju Gruyère dijenenggi jumbuh karo désa panggonan keju iki pertama kali digawé. Kulit keju iki kanti keriput lan warnané coklat alami. Nalika iku para peternak diijinaké kanggo gawé keju kanti nggunakaké peralatan kang disumbangaké déning para biarawan. Nanging para peternak mau kudu mènèhi sapérangan saka keju dèwèké marang biarawan mau. Wondèné lelampahan marang gunung ngeselaké banget saéngga ora mungkin kanggo dhèwèké lunga saben dina. Bolongan-bolongan mau duwé diameter antarané 4 nganti5 milimeter. Didih susu banjur diremik trus dimasak sianmbi diaduk. Banjur dadih mau dicetak lan diprès nganti 16 jam knggo ngasilaké tekstur kang tos lan padet. Sawisé iku keju dikom sajeroning banyu asin suwéné 8 dina. Tahap selanjuté ya iku pematengan, suwéné sakiwa-tengené 5 nganti 12 wulan. Keju Gruyère Amérika dimatengaké suwéné 3 wulan, wondéné keju Gruyère Switserlan dimatangaké suwéné minimal 5 wulan.

## Uga delengen 
* Keju
* Keju Switserlan
* Tête de Moine

## Cathetan sikil 
## Pranala njaba
Surimi

jmpl|300px|Pasta surimi wonten ing mangkok

**Surimi** (basa Jepang: 擂り身) utawi mawi teges daging ingkang sampun dipundamel alus, punika bahan dedhaharan saking ulam ingkang dipunalusaken saéngga awujud kados pasta. Padatanipun bahan punika dipunwadahi wonten ing plastik mawi kaanan ingkang beku lajeng dipundamel leleh lan dipunolah dados dhaharan. Kanthi sipatipun ingkang *fleksibel* lan *nétral*, surimi saged dipundamel dados manéka imitasi dedhaharan sagara. Amargi dipundamel saking daging ulam, crab stick imitasi ingkang dipundamel saking surimi punika saged dados pilihan ingkang langkung mirah saking lobster utawi yuyu asli. Kajawi punika, surimi punika asilipun seragam saéngga langkung dipunremeni kanthi produk masal kamoboko dipuntandhingaken kaliyan daging ulam asli.

## Bahan baku 
Miturut teknis sadaya jinis ulam saged dipundamel surimi. Nanging padatanipun surimi dipundamel saking daging ulam mawi warni putih. Kathahipun ulam ingkang padatanipun dipunagem punika *Alaska pollock*, nanging amargi *penangkapan* ingkag sarwa linuwih dados populasi ulam punika kathah kirangipun saéngga wonten alternatif ulam sanès.

Pangolahan surimi punika kaliyan toya, sarem utawi polifosfat (gumantung jinis surimi ingkang badhé dipundamel), MSG, krioprotektan ingkang njagi protéin saking denaturisasi lan gula. Kanggé damel saé sipat ingkang boten elastis sapérangan jinis ulam punika saged ugi dipuntambah kaliyan protéin nabati utawi jinis ulam sanèsipun kados nus. Déné kanggé daging ulam mawi lemah utawi gajih ingkang inggil dipunkumbah rumiyin ngginakaken NaHCO3.

## Prosès damel surimi 
Kanthi umum, prosès damel surimi punika ngumbah, nggiling, pangemasan, lajeng dipundamel beku. Anggènipun damel surimi kawiwitan kanthi misahaken antawisipun daging ulam kaliyan balung lan kulit. Lajeng dipungiling lan dipunparingi ès watu supados njagi suhu adonan. Manawi sampun alus, adonan punika banjur dipunkumbah dumugi namung protéin kemawon ingkang wonten. Bibar punika sukrosa, sarem utawi polifosfat (gumantung badhé damel surimi maawi sarem menapa boten) lajeng dipunwungkus lan dipundamel beku kanthi suhu dumugi -33 derajat Celcius. Bibar punika surimi dipunsimpen wonten ing papan mawi suhu 22 derajat Celcius.

## Nutrisi 
Surimi sajatosipun namung ngandhut 40 % dumugi 45 % daging ulam saéngga sanajan ngandhut kalori ingkang sejajar kaliyan daging tuna, 99 kalori per 100 gram penyajian. Nanging langkung sakedhik protéin inggih punika 15 % saking sadaya bobotipun, lemakipun sejajar kaliyan 1 % saking bobotipun, lan karbohidrat langkung inggil, 7 % saking bobot. Proteing ingkang wonten ing daging ulam kanggé bahan utami surimi punika miofibril, sarkoplasma, lan protéin stroma. Protein ing sajeroning daging kathahipun protéin miofibrol ingkang kapérang dadosmiosin, aktin lan aktomiosin. Nanging ingkang gadhah tanggel jawab dhateng sipat mirib gel ing kamaboko punika protéin sarkoplasma. Déné langkungipun punika protéin stroma ingkang damel jaringan iket ingkang kapérang dados kolagen lan elastin.

## Cathetan suku 
## Ugi pirsani 
* Sushi
Crater

**Crater** inggih punika salah satunggaling jinis rasi lintang ingkang mapan wonten ing belahan langit sisih kidul. Crater punika ing basa Latin gadhah teges cangkir, lan ing mitos Yunani, dipunanggep minangka cangkir unjukanipun déwa Apollo. Rasi lintang punika ugi kalebet salah satunggal saking 48 rasi lintang ingkang dipundhaptar déning astronom Ptolemy ing abad kaping kalih, lan ugi mlebet 88 rasi lintang modhèren. Rasi lintan Crater punika kalebet salah satunggaling rasi lintang ingakng lemah ingkang boten gadhah lintang ingkang magnitudonipun langkung saking tiga.

## Lintang-lintang 
Rasi lintang Crater gadhah laladan ingkang ambanipun kirang langkung 282 drajat persegi lan ngewrat kalih lintang ingkang dipunmangertosi minangka planit-planit. Rasi lintang Crater saged dipuntingali ing garis lintang antawisipun +65° lan-90° lan badhé katingal ingkang saé piyambak manawi dipuntingali ing jam 9 dalu ing salebeting sasi April.

Crater boten gadhah kathah lintang ingkang padhangipun langkung saking sekawan magnitudo lan sapérangan ageng galaksi ingkang wonten ing rasi lintang punika inggih kanthi magnitudo kalih welas utawi lemah sanget. Déné lintang-lintang ingkang wonten ing rasi lintang Crater punika ingkang wonten ing rasi lintant Crater punika ing antawisipun inggih punika wonten lintang *delta Crateris* ingkang minangka lintang ingkang padhang piyambak wonten ing rasi lintang punika. Delta Crateris gadhah magnitudo 3,56. Punika kalebet raksasa miskin oranye kanthi komponèn metal kanthi magnitudo 3,56. Lintang punika tebihipun kirang langkung 195 taun cahyasa saking bumi. Rasi lintang punika ugi dipunsebat *LAbrum*, ing basa Latin, ilat.
*Gamma Crateris* inggih punika lintang binar kanthi magnitudo 4,05 ingkang tebihipun 89 taun cahya. Lintang punika ngewrat cahya raksasa ageng pethak lan pengampingipun kanthi magnitudo 11.
*Alpha Crateris* utawi *Alkes*, gadhah magnitudo 4,08. PPunika kalebet lintang raksasa oranye ingkang sugi komponèn metal lan mapan tebihipun 174 taun cahya saking bumi.
*Beta Crateris* inggih punika satunggaling lintang kanthi cahya sub raksasa pethak ingkang gadhah magnitudo 4,46 kanthi tebihipun kirang langkung 256 taun cahya saking bumi. Lintang punika ugi dipunsebat *Al Sharasif*, ingkang ugi minangka namanipun *nu Hydrae*.

Crater inggih taksih kalebet wonten ing kulawarga rasi lintang Hercules, sesarengan kaliyan rasi lintang Hercules, Sagitta, Aquila, Lyra, Cygnus, Vulpecula, Hydra, Sextans, Crux, Corvus, Ophiuchus, Serpens, Scutum, Centaurus, Lupus, Corona Australis, Ara lan Triangulum Australe. Déné rasi lintang ingkang wonten ing sak kitering Crater inggih punika rasi lintang Leo, Hydra, Sextans, Corvus lan Musca.

## Cathetan suku 
* 
* 
* Ian Ridpath and Wil Tirion (2007). *Stars and Planets Guide*, Collins, London. ISBN 978-0-00-725120-9. Princeton University Press, Princeton. ISBN 978-0-691-13556-4.
* Richard Hinckley Allen, *The Stars, Their Lore and Legend*, New York, Dover.
Memori komputer

**Memori** (luwih sok karan **memori fisik**) ya iku istilah generik kang nunjukaké médhia nyimpen data ning piranti komputer. Nggal program lan data kang wis diproses déning prosesor bakal disimpen ning memori fisik. Data kang disimpan ning memori fisik iku sipaté sementara, amarga data kang disimpan ning sajeroné iku bakal kesimpen manawa komputer mau esih dialiri daya. Nanging nalika komputer iku direset utawa dipateni, data kang kasimpen ning memori fisik bakalan ilang. Mula iku, sadurungé matèni komputer, kabèh data sing durung disimpan ing médhia kanggo nyimpanan permanen (berbasis disk, kaya ta *hard disk* utawa *floppy disk*). Memori fisik lumrahé dhapuré Random Access Memory (RAM), kang duwé sipat dinamis (DRAM).

## Carané migunakaké memori
Komponèn utama ning sistem komputer ya iku *Arithmetic and Logic Unit* (ALU), *Control Circuitry*, *Storage Space* lan piranti *Input/Output*. Tanpa anané memori, komputer namung duwé guna kanggo mroses sinyal digital, tuladhané kalkulator atawa *médhia player*.

Memori bisa kanggo nyimpen data, instruksi lan informasi iku sing gawé komputer bisa karan komputer multi-fungsi (*general-purpose*).
Komputer kagolong piranti digital, mulané informasiné iku dhapuré sistem bilangan biner (*binary*). Teks, angka, gambar, suwara lan video dikonversikaké dadi kumpulan bilangan biner (*binary digit* atawa disingkat bit).
Kumpulan bilangan biner luwih kondhang karo istilah BYTE, ya iku 1 byte = 8 bits. tambah gedhé memoriné tambah akèh uga informasi kang bisa disimpen ning sakjeroné komputer (médhia kanggo nyimpen).

## Jinis-jinis memori
Jinis memori kang akèh dimigunakaké masarakat, ya iku:
* *Register prosesor*
* RAM utawa *Random Access Memory*
* *Cache Memory* (SRAM) (Static RAM)
* Memori fisik (DRAM) (Dynamic RAM)
* Disket
* CD-ROM
* Memori yang hanya dapat dibaca atawa ROM (*Read Only Memory*)
* *Flash Memory*
* *Punched Card* (kuna)
* CD utawa *Compact Disk*
* DVD

## Pérangan memori 
Arsitektur komputer kaya ta arsitèktur von Neumann, kapasitasé lan cepeté memori bisa dibedakaké migunakaké hierarki memori. Hierarki iki digawé saka jinis memori kang paling cepat nganti kang paling lelet; digawé saka kang paling cilik kapasitasé nganti gedhé dhéwé kapasitasé; lan diurutaké saka rega nggal bit memoriné, wiwit saka kang paling dhuwur (larang) nganti kang paling andhap (murah).

## Rujukan 
* Memori Komputer
FC Schalke 04

**FC Schalke 04** minangka siji klub bal-balan saking nagara Jerman ingkang gadhah markas Gelsenkirchen, siji kutha pertambangan ing nagara Jerman. Main wonten ing divisi Bundesliga 1. Klub punika gadhah cabang-cabang ulah raga, nanging ingkang paling misuwur inggih punika bal-balan.

Dipundhirikaken rikala taun 1904 kanthi migunakaken nama *Westfalia Sachalke*.Schalke 04 menangaken kejuaraan lèvel Éropah ingkang kapisanan rikala taun 1997 kanthi ngasoraken Internazionale Milan  kanthi adhu tendhangan penalti wonten ing Piala UEFA ing kutha Milan, Italia.

## Stadium 
[thumb|240px|Stadhion [Veltins-Arena kandhang Schalke 04|al=]]

Stadion klub, dipunkenal minangka Veltins-Arena ing sangandhaping perjanjian sponsor kaliyan pendamelan bir Veltins, peresmianipun rikala mangsa panas 2001 lan gadhah kapasitas 61.673 penonton. Stadion punika dipunanggep minangka salah satunggaling ingkang saé piyambak kanthi fasilitas ingkang paling modern lan stadion multi-fungsi ing Éropah. Stadion punika sadèrèngipun dipunkenal kanthi nama AufSchalke Arena lan nggantosaken Parkstadion (kapasitas 71.000) dipunyasa rikala taun 1973. Sadèrèngipun klub sampun mainaken tetandhinganing Glückauf-Kampfbahn dipunyasa rikala taun 1928 kanthi kapasitas 35.000 penonton. Stadion Glückauf-Kampfbahn kaginakaken kanggé tetandhingan amatir sadanguning taun-taun pungkasan kanthi ngirangi kapasitas namung dumugi 5.000.

## Pratélan pemain 
### Skuad utama 
### Kaampilaken
### Skuad FC Schalke 04 II
Manajer:  Michael Boris

 

 

  

 

## Gelar 
* 7 Juara Jerman (1934, 1935, 1937, 1939, 1940, 1942, 1958)
* 5 Piala Jerman (1938, 1972, 2001, 2002, 2010)
* 1 Piala UEFA (1997)
* 1 Piala Super Jerman (2011)

## Cathetan suku
## Pranala njaba 
*
Bas

**Bass** atau **Bas** ya iku salah sijiné jinis swara kang dinduwèni penyanyi lanang, kang bisa duwé kamahiran saka nada E 2 sampai E4. Walaupun demikian, beberapa penyanyi yang nada rendahnya bisa sangat ekstrim, bisa mencapai nada C2.

400px|left|thumb|Jarak swara bass (warna ijo). 

Jinisé piranti musik kang duwé swara bas:
* Gitar bass (listrik)
* *Double bass* (akustik)

## Rujukan
Kendama

thumb|Kendama
thumb|Bilboquet

 inggih punika nama satunggaling dolanan ingkang asalipun saking Jepang. Dolanan punika wujud bal ingkang wonten bolonganipun (*tama*) ingkang dipuniket déning tali ing sawijining palang (*ken*) ingkang wujudipun mirib kados palu. Wonten ing Jepang, dolanan punika dipundamel lomba ing kompetisi tingkat nasional. Kendama ugi wonten ingkang kanggé tiyang ingkang kidal.

Pérangan dhuwur pucuking gagang *ken* punika dipunsebat *kensaki* (pucuk ken). Pucuk punika wujudipun lancip kados paku kanggé mlebetaken bal. Ing ujung sisih kiwa lan sisih tengen palang wonten legokan ingkang dipun-ginakaken kanggé nyathok bal, Legokan ingkang diameteripun langkung ageng punika dipunwastani *ōzara* (piring ageng). Déné ingkang legokan mawi diamèter langkung alit dipunsebat *kozara* (piring alit). Legokan wonten ing pucuk gagang *ken* pérangan ngandhap mau dipunsebat *chūzara* (piring sedhengan) sanajan kasunyatanipun diamèteripun langkung alit saking *kozara*.

Kendama dipuncipta nalika taun 1918 déning Hamaji Egusa ingkang asalipun saking kutha Kure, Prefektur Hiroshima. Ing wiwitanipun, dolanan mau dipunparingi nama "Nichi Getsu Ball". Wiwit saking abad kaping 16, tiyang Prancis ugi sampun gadhah dolanan ketangakasan ingkang sami kaliyan kendama ingkang dipunsebat **bilboquet** (*bil*piyambak ateges "bola" lan *boquet* punika ateges "wit alit"). Benten kaliyan kendama, bilboquet namung gadhah legokan ing kalih pucuk tongkat. Asosiasi Kendama Jepang (Nihon Kendama Kyōkai) punika kalebet organisasi nirlaba ingkang gadhah usaha miyaraken dolanan kendama, ngatur standar teknik lan trik anggènipun dolanan kendama, sarta nemtokaken tataran kapinteran lan rangking tiyang ingkang dolanan. Asosiasi mau ugi nyade dolanan kendama ingkang trep kaliyan standar asosiasi ingkang sampun katemtokaken.

## Cara dolanan kendama 
Dolanan kendama punika ngenal sapérangan tèknik anggènipun nyekel *ken*. Kajawi punika ugi teknik nyekel bal supados ngasilaken trik-trik ingkang béda. Kathahipun obahan anggènipun dolanan kendama kawiwitan kanthi mbeta bal dhateng kaanan ingkang gumantung marang *ken*. Tiyang ingkang dolanan damel obahing *ken* supados bal saged muncal marang arah dhuwur. lajeng bal ingkang dhawah kedah dipuncekel déning salah satunggaling pérangan *ken*. Kajawi punika saged ugi bal mau dipunlebetaken ing pucuk ingkang lancip punika. Anggenipun dolanan kendama punika mbetahaken *ketangkasan* obahan tiyang ingkang dolanan kendama. Pemain ingkang saged nguwaosi tèknik tingkat lanjur punika saged nyekel bal kanthi urut-urutan obahan ingkang sampun dipuntemtokaken sadèrèngipun.

## Cathetan suku 
## Pranala njawi 
* Pelajaran bermain kendama  di situs web Asosiasi Kendama Jepang
*  Teknik bermain kendama
Victor Marie Comte Hugo

**Victor Marie Comte Hugo** utawa (kondhang minangka) **Victor Hugo** ya iku penyair, novelis, lan dramawan kondhang.
Victor Hugo ya iku anak jendral kang misuwur ing di jaman Napoleon. Bapake naté dadi gubernur ing Spanyol lan Italia.
Dhèwèké lair ana Besançon, Prancis, tanggal 26 Fèbruari 1802.
Pemakamane diparani punjul rong yuta wong, siji laku massa gedhé dhéwé kang tau ana ing Paris lan punjul total populasi wektu iku.

Dhèwèké kondhang amarga novèlé *Notre-Dame de Paris* (1831) lan *Les Misérables* (1862).
Sawisé 150 taun, liwat filem lan panggung lakon, *Les Misérables* nginspirasi wong-wong saindenging donya nyanyekake revolusi, barikade, lan donya kang luwih apik.

Hugo dudu apa-apa angger ora kontroversial.
Ana debat sajarah suwé lan pirang-pirang ora kasarujukan ana kaum radikal ngenani kepiye carané ngerteni Hugo lan pakaryane.

Pulitike Hugo ngalih drastis bebarengan laku uripé.
Dhèwèké nganut burjois sayap kiwa kang rada sosialis.
Ing wektu liya, dhèwèké royalis, imperialis, lan kontrarevolusioner.

## Cathetan suku
## Pranala njaba 
*Biografi ana britannica.com
*Laman web maisonsvictorhugo.paris.fr
*Laman web isreview.org
Krusty Krab

thumb|250px|Gambar Krusty Krab
**Krusty Krab** ya iku jeneng restoran ing Bikini Bottom ing seri animasi SpongeBob SquarePants.

## Konsepsi 
Modhel wangunan iki dipadhakake saka jebakan lobster ing New England.

### Menu 
Menu kang ditawakake ing Krusty krab iki béda-béda saben episode.

## Panduwé 
Krusty Krab kang duwé ya iku Mr. Krabs. ing episode *Patty Hype*, Mr. Krabs ngewenehake Krusty Krab marang SpongeBob, déné Mr. Krabs dadi panduwé panggonan dodol Pretty Patties.

## Karyawan 
### Aktif 
Krusty Krab duwé karyawan loro kang aktif lan metu terus ing carita, ya iku SpongeBob SquarePants mawa tukang masalan Squidward Tentacles mawa jaga kasir.

## Cathetan suku
Deportivo de La Coruña

**Real Club Deportivo de La Coruña** inggih punika sawijining klub bal-balan profésional ingkang gadhah markas ing kutha A Coruña, Galisia. Klub punika dipundhirikaken taun 1906 lan sapunika main wonten ing La Liga. Deportivo sampun menangkan 1 gelar La Liga, inggih punika rikala mangsa 1999-2000, sarta sampun kaping 5 dumunung ing posisi *runner-up*. *Super Depor* ugi sampun kaping 2 menangaken Copa del Rey la kaping 3 dados juara Supercopa de España.

*Super Depor* sampun asring mapan ing posisi zona eropa La Liga wonten ing 20 mangsa pungkasan, kanthi sapèrangan ing papan atas (peringkat 1 dumugi 10) cacahipun 16 mangsa wonten ing 20 mangsa pungkasan. Akibatipun, klub punika dados klub langganan Liga Champions UEFA rikala wiwitan taun 2000-an lan kasil tampil cacahipun kaping 5 mangsa runtut lan dumugi babak semifinal wonten ing Liga Champions UEFA rikala taun 2004.

Deportivo main wonten ing stadion Riazor ingkang gadhah kapasitas 34.600 penonton wiwit taun 1944. Kostum kandhang tradhisional klub punika inggih kaos biru kanthi garis pethak, clana cekak biru, lan kaos kaki. Klub punika gadhah persaingan alami kaliyan Celta de Vigo lan pertemuan ing antawising kekalih klub punika dipunsukani nama Derby Galicia.

Amargi alasan pulitik, nama klub punika migunakaken nama kutha wonten ing basa Spanyol, La Coruña, èwadènè nama asli kutha mau inggih punika A Coruña. Kanthi makaten, manawi klub punika ngadopsi nama resmi kutha, saéngga klub punika bakal gadhah nama "Deportivo da Coruña".

## Prestasi 
### Gelar Regional 
* **Kejuaraan Galicia**
** Juara (6): 1926-27; 1927–28; 1930–31; 1932–33; 1936–37; 1939–40
** *Runner-Up* (6): 1924-25; 1925–26; 1929–30; 1931–32; 1933–34; 1938–39
* **Piala Galisia**
** *Runner-Up* (1): 2007-08

### Gelar Nasional 
* **La Liga**
** Juara (1): 1999-00
* **Copa del Rey**
** Juara (2): 1995, 2002
* **Supercopa de España**
** Juara (3): 1995, 2000, 2002
* **Segunda División**
** Juara (6): 1939-40; 1952-53; 1961-62; 1963–64; 1965–66; 1967–68
* **Tercera División**
** Juara (1): 1974-75

### Gelar Internasional 
* **Piala Intertoto UEFA**
** Juara (1): 2008

## Cathetan suku
## Pranala njaba 
*Official website 
*Deportivo at La Liga 
*Futbolme team profile 
*Unofficial Spanish fansite, riazor.org 
*Unofficial Spanish fansite, forzadepor.net
Corona Borealis

thumb|Rasi lintang Corona Borealis
**Corona Borealis** () inggih punika salah satunggaling rasi lintang ingkang alit ingkang mapan wonten ing langit sisih lor. Corona Borealis inggih saking basa Latin kanggé manuk gagak lor. Corona Borealis kalebet salah satunggaling saking 48 rasi lintang ingkang dipundhaptar déning Ptolemy, ingkang namung dipunetang pitung lintang, lan rasi lintang punika kalebet 88 rasi lintang modhèren.

## Lintang-lintang 
Rasi lintang Corona Borealis gadhah tlatah ingkang ambanipun kirang langkung 179 drajat persegi lan gadhah tigang lintang ingkang dipunmangertosi minangka planit-planit. Rasi lintang punika saged ipuntingali wonten ing garis lintang antawisipun +90° lan-50° lan badhé katingal ingkang saé piyambak manawi dipuntingali ing jam 9 dalu ing salebeting sasi Juli.
Déné lintang-lintang ingkang wonten ing rasi lintang punika ing antawisipun inggih punika kados makaten:
* *Alpha Coronae Borealis* inggih punika lintang ingkang padhang piyambak wonten ing rasi lintang punika. Alpha Coronae Borealis ugi dipunsebat *Gemma* (perhiasan), *Alphecca* utawi *Alphekka* (saking "nayyir al fakka") utawi lintang ingkang padhang ing *broken ring*), *Gnosia* (saking "*Gnosia stella coronae*" utawi "*star of the crown of Knossos*") lan *Asteroth*, *Astarte* utawi *Ashtaroth* (saking *the Hebrew word* kanggé "*idols*"). Lintang punika gadha magnitudo o,1 kanthi periode 17,4 dinten. Alphekka tebihipun kirang langkung 75 taun cahya saking bumi.
* *Beta Coronae Borealis* inggih punika kalebet lintang binar, ingkang minangka lintang ingkang padhang piyambak nomer kalih ing rasi lintang punika. Beta Corona Borealis ugi dipunmangertosi minangka *Nusakan*, saking tembung ing basa Arab, "*an nasaqan*", ingkang tegesipun kalih pérangan.
* Kalih lintang sanèsipun ingkang ugi narik kawigatosan inggih punika *Zeta 1* lan *Zeta 2 Corona Borealis* inggih punika sepasang lintang biru-pethak, ugi wonten *nu 1 Corona Borealis* lan nu 2 Corona Borealis* inggih sepasang cahya raksasa oranye.
* Corona Borealis gadhah sapérangan variabel lintang ingkang saged dipuntitiki, inggih punika *R Corona Borealis* lan *T Corona Borealis*.
* *R Corona Borealis* inggih punika satunggaling super raksasa warna jene lan satunggaling prototipe saking R Coronae Borealis (RCB) kelas lintang variabel.
* *T Corona Borealis* utawi ingkang dipunsebat *Blaze Star*, inggih punika lintang binar spektroskopik ingkang gadhah komponèn cahya raksasa abrit.

Corona Borealis taksih kalebet kulawarga saking rasi lintang Ursa Major, sesarengan kaliyan rasi lintang Ursa Major, Ursa Minor, Draco, Canes Venatici, Bootes, Coma Berenices, Camelopardalis, Leo Minor lan Lynx. Déné ing sak kitering Corvus wonten rasi lintang sanèsipun inggih punika Hercules, Bootes, lan Serpens Caput.

## Cathetan suku 
* 
* 
* 
* Ian Ridpath and Wil Tirion (2007). *Stars and Planets Guide*, Collins, London. ISBN 978-0-00-725120-9. Princeton University Press, Princeton. ISBN 978-0-691-13556-4.
* Squire, C. (2000). *The mythology of the British Islands: an introduction to Celtic myth, legend, poetry and romance''. London & Ware: UCL & Wordsworth Editions Ltd.

]
Stephen Hillenburg

thumb|250px|Stephen Hillenburg (2010)

**Stephen McDannell Hillenburg** ya iku animator, panulis, produsen, aktor lan pangisi swara sarta direktur Amérikah Sarékat kang paling misuwur amarga nggawé seri animasi SpongeBob SquarePants. Dhèwèké lair 21 Agustus 1961.

## Pendhidhikan 
Sawisé lulus saka Savanna Hight School ing Anaheim, California, Hillenburg kadaftar ing Universitas Humboldt State lan ing 1984 dhèwèké éntuk gelar ing pérangan perencanaan lan interpretasi sumber daya alam, khususé ing pérangan sumber daya laut.

## Karir 
Hillenburg dadi guru biologi laut ing panggonan kang saiki diarani *Orange Country Ocean Institut*.

## SpongeBob SquarePants 
Tahun 1989 ing Institut Seni California, Hillenburg nulis komik kang judhule *The Intertidal Zone* babagan makluk-makluk laut.

Tahun 1998, Hillenburg duwé acara kanggo Nickeledeon, nggunakaké  akuarium, model karakter, lagu lan papan carita bakal dadi episode juru anggegana, "Help Wanted".

## Cathetan suku
ADO Den Haag

**ADO Den Haag** (nama jangkep: **Alles Door Oefenen Den Haag**) minangka sawijining klub bal-balan saking nagara Walanda. Wekdal punika, klub ADO Den Haag gadhah markas wonten ing Stadion Kyocera ingkang gadhah kapasitas 15.000 penonton. Stadion mau wiwitanipun gadhah nama Stadion Den Haag. Sadèrèngipun, klub punika markasipun wonten ing Stadion Zuiderpark.

Klub punika sadèrèngipun dipunkenal kanthi nama **FC Den Haag**, kanthi ADO makili klub wonten ing cabang amatir.
Tembung kanthi basa Walanda, "Alles Door Oefenen" wonten ing nama jangkepipun gadhah teges *Sedayanipun lumantar saking gladhèn*.

Werni kandhang klub punika inggih kuning lan ijem, sami kaliyan warni bendera Den Haag.

## Sajarah 
ADO Den Haag dipundhirikaken rikala tanggal 1 Fèbruari 1905. Nanging, wiwit awal, klub punika nglamai kendhala saperlu saingan kaliyan klub-klub ageng sanèsipun. Bab punika kasebabaken sala satunggalipun, amargi popularitas kriket wonten ing kutha Den Haag.

ADO Den Haag menangaken gelar Eredivisie nalika mangsa 1942 lan 1943. ADO Den Haag ugi menangaken Piala KNVB rikala taun 1968 lan 1975 nalika taksih migunakaken nama FC Den Haag. Kesuksesanipun wonten ing tingkat Éropah inggih punika wonten ing Piala Winners UEFA rikala taun 1976. ADo Den Haag adhep-adhepan kaliyan West Ham United wonten ing babak perempat final. Nalika tetandhingan pisanan wonten ing Den Haag, saged menang kanthi 4–2. Nanging, lajeng asor sasampunipun kalah 3–1 wonten ing tetandhingan kaping kalih ing London, Inggris.

Sasampunipun dangu main wonten ing Eerste Divisie, ADO Den Haag main 4 mangsa wonten ing Eredivisie, saderengipun wangsul malih degradasi nalika mangsa 2006—2007. Sasampunipun sukses mungkasi mangsa wonten ing posisi angka 6 ing mangsa 2007—2008 lan kasil menang wonten ing tetandhingan *play-off*, ADO Den Haag saged mlebet malih ing Eredivisie ing mangsa 2008—2009.
ADO Den Haag miwiti mangsa 2008—2009 kanthi 2 kemenangan, saéngga mbekta ADO Den Haag dhateng puncak klasemen Eredivisie kanggé kapisanan wonten ing wekdal 32 taun pungkasan.

## Gelar 
* **Juara Eredivisie: 2**
::1942, 1943
* **Juara Piala KNVB: 2**
::1968, 1975
:**Juara kedua Piala KNVB: 6**
::1959, 1963, 1964, 1966, 1972, 1987
* **Juara Eerste Divisie: 3**
::1957, 1986, 2003

## Pelatih 
Punika minangka pelatih ingkang natè nglatih ADO Den Haag.

|}

## Cathetan suku 
## Pranala njaba 
*  Situs web resmi ADO Den Haag
*  Situs web pendukung ADO Den Haag
Dismas

Miturut tradhisi **Santo Dismas** punika satunggiling santo ingkang nembé ndhèrèk Yésus ing menit-menit pungkasan kagesanganipun. Dismas punika salah satunggil saking kalih durjana ingkang dipunsalibaken ing sisih kiwa lan sisih tengen Yésus.

## Asal nama 
Salebetipun Injil Lukas maling puniku boten gadhah nama. Salebetipun Injil Nikodemus (apokrif, asalipun saking Abad ka-4) nama maling ingkang saé punika "Dismas", nama maling ala inggih punika "Gestas". Salebetipun Injil al-Tufuliyah (apokrif, Abad ka-6) namanipun inggih punika "Titus", maling ala punika "Dumachus". Ing gréja ortodoks Ruslan, namanipun punika "Rah".

## Réferènsi
Préfèktur Fukui

thumb|300 px|Peta Prefektur Fukui

 inggih punika prefektur Jepang ingkang mapan wonten Wewengkon Chubu, Pulo Honshu . Kutha krajanipun kutha Fukui.

## Sajarah 
Sadèrèngipun prefektur punika kadhapuk nalika taun 1871, Fukui kala punika kapérang dados Provinsi Wakasa lan Provinsi Echizen. Nalika Periode Edo, daimyo wewengkon punika gadhah nama kulawarga Matsudaira ingkang kalebet keturunan saking Tokugawa Ieyasu.

## Géografi 
Prefektur punika madep dhateng Laut Jepang lan gadhah pérangan kilèn (rumiyinipun Wakasa) ingkang kalebet dhataran sempit ing antawisipun pagunungan lan sagara. Lajeng ing pérangan wétan langkung ageng (rumiyinipun Echizen) kanthi dhataran ingkang langkung wiyar kalebet kutha krajan lan papanipun sapérangan penduduk.

### Kutha-kutha 
* Awara
* Fukui (kutha krajan)
* Katsuyama
* Obama
* Ono
* Sabae
* Takefu
* Tsuruga

### Kutha alit lan désa 
Wonten ing ngandhap punika kalebet kutha alit lan désa ing distrik.

### Panggabungan 
#### Panggabungan kutha alit Echizen 
Nalika 1 Fèbruari 2005 kalih kutha alit lan désa ing Distrik Nyu kagabung kaliyan kutha ingkang sampun wonten sadèrèngipun, Echizen: Asahi, Miyazaki, lan Ota.

#### Panggabungan Minamiechizen 
Tanggal 1 Januari 2005 sadaya kotamadya ing Distrik Nanjō (satunggaling désa lan kutha alit) kagabung damel kutha énggal kanthi nama Minamiechizen: Imajo, Kana, lan Nanjo.

#### Panggabungan Awara 
Ing 1 Maret 2004 kalih kutha alit ing Distrik Sakai kagabung damel kutha énggal mawi nama Awara: Ashihara lan Kanazu.

## Ékonomi 
## Dhémografi 
## Kabudayaan 
* Ing Prefektur Fukui wonten Astana Maruoka ingkang dados astana paling tuwa ingkang taksih wonten ing Jepang. Astana Maruoka punika dipunyasa nalika taun 1572.
* Eihei-ji punika kuil ingkang ayem lan nawekaken gladhenan lan pendidikan kanggé biksu. Madeg déning Dogen Zenji taun 1244, kuil punika mapan wonten ing lemah kanthi wiyar kirang langkung 330.000 m².
* Kathah fosil dinosaurus kapanggihaken nalika ngedug ing Prefektur Fukui lan asilipun saged dipuntingali wonten ing Musiyum Dinosaurus Fukui.
* Penduduk Prefektur Fukui micara mawi Basa Jepang dhialèk Fukui.

## Pariwisata 
## Cathetan suku 
## Pranala njawi 
* Situs resmi Prefektur Fukui
Préfèktur Fukuoka

thumb|250 px|Prefektur Fukuoka

**Prefektur Fukuoka** (福岡県 *Fukuoka-ken*) inggih punika salah satunggaling prefektur Jepang ingkang mapan wonten ing Pulau Kyushu . Kutha krajanipun punika Fukuoka.

## Sajarah 
thumb|Bekas keraton ing kutho Fukuoka

Wewengkon Prefektur Fukuoka punika kalebet sapérangan provinsi ingkang rumiyin, inggih punika Chikugo, Chikuzen, lan Buzen.

## Géografi 
Prefektur Fukuoka madep sagara saking tigang arah, winatesan kaliyan Prefektur Saga, Oita, lan Kumamoto sarta winatesan sagara kaliyan Prefektur Yamaguchi ing sebrang Selat Kanmon. Prefektur Fukuoka gadhah kutha paling ageng ing Kyushu, inggih punika Fukuoka lan Kitakyushu. Kathahipun wewengkon indhustri ing Kyushu ugi mapan wonten ing prefektur punika. Prefektur punika ugi gadhah sapérangan pulo alit caket kaliyan pasisir lèr Kyushu .

### Kutha-kutha 
### Kutha alit lan désa 
Wonten sapérangan kutha alit lan désa ing distrik.

### Paggabungan 
#### Pawiyaran Kurume 
Nalika tanggal 5 Fèbruari 2005, Kutha Kitano ing Distrik Mii, Jojima lan Mizuma wonten ing Distrik Mizuma, sarta Tanushimaru ing Distrik Ukiha kagabung damel KuthaKurume.

#### Panggabungan Fukutsu 
Tanggal 24 Januari 2005, Kutha Fukuma lan Tsuyazaki ing Distrik Munakata kagabung damel Kota Fukutsu.

## Ékonomi 
Kutha-kutha utami ing Prefektur Fukuoka dados salah satunggaling pusat indhustri ing Jepang ingkang nyangga kirang langkung 40% ékomoni ing Kyushu. Industri mliginipun punika kados ta otomotif, semikonduktor, lan logam. Ing sakiwa tengenipun Fukuoka lan Kitakyushu wonten wewengkon ékonomi kapisah ingkang kadang kala dipunsebat "Fukuoka-Kitakyushu".

## Universitas 
* Universitas Fukuoka wonten ing Fukuoka
* Universitas Kurume ing Kurume
* Institut Teknologi Kyushu

## Gladri 

Gambar:Fukuoka City from Fukuoka Tower 2.jpg|Kutha Fukuoka
Gambar:Cityscape of Tobata,Kitakyushu.JPG|Tobata, Kitakyushu
Gambar:View of Kurume City.JPG|Kurume
Gambar:Omuta and unzen.jpg|Omuta

## Cathetan suku 
## Pranala njawi 
*  Situs resmi 
* Asosiasi Pariwisata Prefektur Fukuoka 
* Informasi mengenai Fukuoka  di Kyushu.com
* Panduan mengenai Fukuoka
Préfèktur Fukushima

thumb|300px|Peta Prefektur Fukushima

 inggih punika salah satunggaling prefektur Jepang ingkang mapan wonten ing wewengkon Tohoku, Pulo Honshu, Jepang . Kutha krajanipun punika kutha Fukushima.

## Sajarah 
Prefektur Fukushima rumiyinipun punika péranganing Provinsi Mutsu. Wewengkon Jepang ing kiwa-tengené Fukushima kawéntar kanthi sebatan Michinoku utawi Ōshū.

## Géografi 
Fukushima kalebet prefektur paling kidul wewengkon Tohoku, ugi kalebet wewengkon Tohoku ingkang paling caket kaliyan Tokyo. Prefektur punika kapérang larikan paredèn dados tigang wewengkon, inggih punika(saking kilèn mangétan) Aizu, Nakadori, lan Hamadori. Wewengkon pasisir wewengkon Hamadori madep marang Samodra Pasifik ugi kalebet laladan ingkang paling rata mawi iklim sedhengan. Kutha Fukushima ingkang dados kutha krajan prefektur mapan wonten ing wewengkon Nakadori ingkang dados pusat produksi tetanen. Wewengkon Aizu ingkang mawi paredèn gadhah tlaga, wana, lan mangsa adhem mawi salju .

### Kutha-kutha 
* Aizuwakamatsu
* Fukushima (kutha krajan)
* Haramachi
* Iwaki
* Kitakata
* Koriyama
* Nihonmatsu
* Shirakawa
* Soma
* Sukagawa
* Tamura

### Kutha alit lan désa 
Wonten sapérangan kutha alit lan désa ing saben distrik.

### Panggabungan 
#### Panggabungan Tamura 
Tanggal 1 Maret 2005 kutha-kutha Funehiki, Ogoe, Takine, lan Tokiwa sarta Désa Miyakoji—sadaya mapan wonten ing Distrik Tamura, kagabung lan damel kutha Tamura.

#### Pawiyaran Aizuwakamatsu 
Ing 1 November 2004 désa ingkang kala rumiyin punika anama Kitaaizu aking Distrik Kitaaizu (distrik dipunbusak bibar panggabungan punika) kagabung kaliyan kutha Aizuwakamatsu.

## Ékanami 
Laladan pasisir wiwit rumiyin kalebet pusat ulam lan indhustri pangolahan dhaharan sagara. Sapunika kawéntar minangka indhustri listrik lan pembangkit listrik mawi tenaga nuklir. Ékonomi ing wewengkon dharatan gumantung marang produk tetanèn. Kutha Fukushima kawentar ugi minangka indhustri piranti alus lan piranti èlèktronik.

## Dhémografi 
## Kabudayaan 
Legenda nyariosaken babagan jin ingkang mangan manungsa kanthi nama Adachigahara ingkang wonten ing dharatan Adachigahara. Dharatan papan jin Adachigahara punika mapan wonten ing celakipun kutha Fukushima.

## Simbol Prefektur 
## Cathetan suku 
## Pranala njawi 
* Situs resmi Prefektur Fukushima
GIF

**Graphics Interchange Format** (kondhang singkatané **GIF** /ˈdʒɪf/ '''*JIF* utawa /ˈɡɪf/ '''*GIF*) ya iku gambar sing formaté bitmap sing kawanuhaké déning CompuServe ing taun 1987 lan uwis akèh digunakaké ing World Wide Web amarga sengkuyungan lan portabilitasé sing amba.

Formaté GIF nyengkuyung gambar tekan 8 bita saben piksel kanggo saben gambar, ngoléhaké sawiji gambar kanggo ngerujuk marang palet warna gambaré dhéwé tekan 256 warna-warni kapilih saka panggènan warna RGB sing formaté 24-bita. GIF alsu nyengkuyung animasi-animasi lan ngoléhaké palet warna tekan 256 warna sing kapisah kanggo saben wengkonan gambar iku. Watesan-watesan palet iku gawé formaté GIF ora pati gathuk kanggo ngasilaké foto-foto awerna lan gambar-gambar liyané sing warna-werniné sing sinambung. Nanging, GIF iku gathuk kanggo gambar-gambar sing luwih prasaja kaya ta grafik-grafik utawa logo-logo sing babagan wernané ajeg.

Gambar-gambar GIF diproses liwat prosés compression nganggo teknik lossless data compression cara Lempel–Ziv–Welch (LZW) supaya nguda ukuran barkasé tanpa ngurangi kwalitet visualé. Teknik compression iku uwis dipaténaké ing taun 1985. Ananing kontroversi bab ékapati ing lisensiné GIF antara bakuning hak patén piranti alusé, Unisys, lan CompuServe ing taun 1994 njalari pangembanganing ukuran pokok kanggo Portable Network Graphics (PNG). Sawisé taun 2004, hak-hak paten sing magepokan uwis kadaluwarsa.

## Sajarah 
jmpl|240x240px|Animated gif
CompuServe ngenalaké formaté GIF ing taun 1987 kanggo nyedhiakaké format gambar awerna kanggo babagan pangunduhing barkas-barkasé dhèwèké. Iki mau kapéngéné kanggo nggantekaké format sing sadurungé ya iku run-length encoding (RLE), sing mung warna ireng lan putih. GIF dadi kaloka amarga nganggp LZW data compression mau, sing luwih éfisién tinimbang sing run-length encoding (RLE) sing formaté digunakaké déning PCX lan MacPaint, lan gambar-gambar sing lumayan gedhé bisa rikat diunduh, sanajan nganggo modems sing alon.

Vérsi aslin formaté GIF diarani **87a**. Vérsi sing iki katambahan sengkuyungan kanggo telatan animasi (sawénéh gambar ing sawiji arus uwis disengkuyung ing format 87a), warna-warna latar wuri sing sumrawang, lan panyimpening metadata mligi kanggo applikasi. Spésifikasiné format 89a uga nyengkuyung anggitaning label-label tenger (sing ora nlusupaké ing data grafis). Ananing amarga sithiké kendali tumrap pajangan font-font huruf, fitur iku ora akèh sing nganggo. Loro vérsi iku bisa dibedakaké kanthi dhelok enem bytes kapisané barkas iku ("angka gunan-gunané" utawa "ciri khasé"), sing nalika ditapsiraké minangka ASCII, kawaca "GIF87a" lan "GIF89a".

## Rujukan
Alfred Moisiu

**Alfred Spiro Moisiu**}} (miyos 1 Dhésèmber 1929, ing Shkoder, Albania) inggih punika Présidhèn Albania wiwit 24 Juli 2002.

Sadangunipun 1943-1945, piyambakipun ndhèrèk mendhet pérangan wonten ing Perang Kamardika Albania saking pendudukan Jerman. Taun 1946, piyambakipun ndhèrèk Uni Soviet minangka sawijining siswa. Taun 1948, piyambakipun lulus saking sekolah teknik militèr ing Saint Petersburg ngkang sadèrèngipun gadhah nama Leningrad. Piyambakipun dipuntugasaken dados satunggaling komandan pleton ing Tirana ing Sekolah Kesatuan Opsir (1948-1949) lan minangka pengajar ing Akademi Militer (1949-1951). Taun 1952-1958, piyambakipun kuliah wonten ing Akademi Teknik Militer (*Academy of Military Engineering*) ing Moskow. Piyambakipun lulus kanthi predikat *Golden Medal* 

Sasampunipun kondur dhateng Albania, Moisiu nglajengaken karier militeripun ing pérangan teknik saking Kementrian Pertahanan. Periode 1967-1968, piyambakipun kursus staf umum tinggi Akademi Pertahanan Tirana. Wonten ing wekdal ingkang sesarengan, piyambakipun dados komandan sawijining brigade ponton ing Kavaje (1966-1971). Taun 1971, piyambakipun dados Kepala Biro Teknik lan Perbentengan Kementrian Pertahanan (*The Bureau of Engineering and Fortifications of the Ministry of Defense*) ingkang wonten ing sangandhaping kepemimpinan Enver Hoxha. Ewunan kotak balok dipunyasa kanggé mempertahanaken saking nagara-nagara ingkang dipunanggep musuhan kaliyan Albania.

Taun 1979, Moisiu pikantuk gelar Ph. D. ing babagan ngèlmu kemiliteran. Wiwit taun 1981, piyambakipun dados Wakil Mantri Pertahanan. Piyambakipun tetep njabat wonten ing posisi mau ing sangandhaping pamaréntahan Beqir Balluku, Mehmet Shehu, lan Kadri Hasbiu dumugi Oktober 1982. Mantri Utama Shehu tilar donya rikala Dhésèmber 1981. Mbok manawi amargi perselisihan Shehu kaliyan Enver Hoxha, piyambakipun dipunkintun dhateng Burrel lan nindakaken tugas minangka komandan kesatuan teknik saking 1982-1984. Piyambakipun nilaraken militeripun minangka satunggaling jenderal.

Piyambakipun wangsul malih dhateng pagesangan publik rikala Dhésèmber 1991 nalika dipuntunjuk minangka Mantri Pertahanan wonten ing pamarèntahanipun Wilson Ahmeti ingkang kasungsun saking nimpuna lan miwiti kapilihipun parlemen ingkang kapisanan kanthi dhémokratik ing Albania pasca-kuminis. Piyambakipun njabat dumugi April 1992 nalika pamarèntaha kapisanan Parté Dhémokratik Albania (*Democratic Party of Albania*) ingkang dipunpimpin Aleksander Meksi kadhapur. Badan èksekutif ingkang énggal ngundhang Moisiu saperlu makarya minangka counselor wonten ing Kementrian Pertahanan.

Piyambakipun nguwaosi Basa Ruslan, Basa Italia, lan Basa Inggris. Piyambakipun ugi sampun nyerat kathah artikel sarta makalah panalitèn babagan ngèlmu-ngèlmu kemiliteran, babagan pertahanan lan keamanan. Piyambakipun minangka pemimpin non-Muslim kapisanan Albania wiwt nagara punika medal saking dekade kuminis.

## Cathetan suku
* Write the President 
* Photo
* Photo
Ortodoks

Tembung **ortodoks** wujud siji tembung majemuk lan asalé saka rong tembung basa Yunani: oρθός, *orthos* ("bener") lan δόξα, *dokein* ("pikiran", "ajaran" utawa "pendhapat"). Ortodoksi sajeroning siji ajaran agama tegesé ya iku "ajaran kang bener", nanging lumrahé iki ditegesaké minangka "ajaran kang lawas", "ajaran kang kuna" utawa "ajaran kang fundamèntalis".

## Uga delengen 
* Gréja Ortodoks
Préfèktur Gifu

thumb|300px|Peta Prefektur Gifu

 inggih punika prefektur Jepang ingkang mapan wonten ing Chubu, mliginipun ing pérangan paling tengah Pulo Honshu . Kutha krajan punika mapan ing kutha Gifu.

## Sajarah 
Prefektur Gifu mapan wonten ing wewengkon ingkang miturut pambagian provinsi lawas Jepang dipunsebat Provinsi Hida lan Mino. Oda Nobunaga maringi nama wewengkon punika minangka "Gifu", mawi aksara kanji "gi" kados wonten ing nama Gunung Gi (Gunung Qi) ing Tiongkok ingkang dados papan jumenengipun Dinasti Zhou. Wiwit saking rumiyin Gifu kalebet punjer pedamelan barang-barang landhep wonten ing Jepang.

## Géografi 
Prefektur Gifu kalebet salah satunggaling prefektur ing Jepang ingkang dipunkurung kaliyan dharatan. Wewengkonipun katutup 7 prefektur: Aichi, Fukui, Ishikawa, Mi, Nagano, Shiga, lan Toyama. Prefektur Gifu mlebet ing wewengkon Chubu, nanging wewengkon ing sisih kidul ugi kalebet wewengkon Tokai .

Wonten ing pérangan lèr (wewengkon Hida) wonten kathah redi ingkang ndhapuk Pagunungan Alpen Jepang: Gunung Hodaka, Gunung Yarigatake, Gunung Kasagatake, Gunung Norikuradake, Gunung Kinkazan, lan Gunung Enasan. Déné ing sisih kidul (wewengkon Mino) kalebet dhataran andhap ingkang subur kanggé tetanèn. Kathahipun penduduk mapan wonten ing wewengkon Mino Lèpèn Ibi, Lèpèn Hida, Lèpèn Miyagawa, lan Lèpèn Itadori.

### Kutha 
Wonten ing Prefektur Gifu gadhah 21 kutha:

### Kutha alit lan désa 
## Transportasi 
Stasiun Shinkansen ing Gifu Hashima ingkang mapan wonten ing njawinipun kutha Gifu. Gifu Hashima saged kelampahan kanthi wekdal kirang saking 1 jam saking Osaka utawi 2 jam saking Tokyo. Kutha-kutha sanès ing Prefektur Gifu kaubungaken kaliyan jaringan sepur JR, Meitetsu, lan bus antarkota.

## Industri 
* Keramik *Mino-yaki*
* Washi ingkang dipunwastani *Mino-washi*
* Kerajinan ukiran kayu
:Tongkat pamukul bisbol ingkang dipunagem Ichiro Suzuki lan Matsui Hideki dipundamel déning indhustri kerajinan kayu ing Prefektur Gifu.
* Kerajinan *bandha tajam* (kutha Seki)
* Tekstil

## Festival 
* Hamana matsuri (pasar mirah barang-barang landhep) ing kutha Seki (wulan Oktober)

## Taman Nasional 
* Taman Nasional Pagunungan Chubu (*Chubu Sangaku Kokuritsu Koen*).
* Taman Nasional Hida Kisogawa
* Taman Nasional Ibi Sekigahara Yoro

## Pariwisata 
* Padusan toya panas (*onsen*) ing Shin Hodaka, Hirayu, lan Gero
* Gunung Hodaka
* Gunung Norikuradake
* Griya Tradisional Désa Shirakawa (Warisan Dunia UNESCO)
* Lèpèn Nagara (ulah raga toya)
* Ukai (nyekel ulam mawi ngginakaken peksi kormoran)

## Cathetan suku 
## Pranala njawi 
* Situs resmi
Préfèktur Gunma

thumb|300 px|Prefektu Gunma, Jepang
thumb|300 px|Prefektu Gunma, Jepang

 inggih punika prefektur Jepang ingkang mapan wonten ing wewengkon Kanto, Pulo Honshu, Jepang. Kutha krajan prefektur punika Maebashi.

## Sajarah 
Kala rumiyin, Gunma punika kagabung kaliyan Tochigi lan dipunsebat *Provinsi Kenu*. Provinsi punika lajeng dipunperang malih dados *Kami-kenu* (Kenu Atas) lan *Shimo-kenu* (Kenu Bawah). Kathahipun ing sajarah Jepang, Gunma langkung kawéntar minangka Provinsi Kozuke.

## Géografi 
Gunma kalebet prefektur paling *baratlaut* ing Kanto. Ing Gunma kathah pagunungan ing sisih lèr kanthi populasi langkung *konsèntrasi* dhateng pérangan kidul ingkang madep Prefektur Saitama. Prefektur punika gadhah iklim ingkang adhem langkung sami kados Wewengkon Hokuriku tinimbang dhataran andhap Kanto. Wujuding wewengkon Gunma punika kados manuk bangau ingkang nembé mabur (Jomo Karuta).

### Kutha-kutha 
* An'naka
* Fujioka
* Isesaki
* Kiryu
* Maebashi (kutha krajan)
* Numata
* Ota
* Shibukawa
* Takasaki
* Tatebayashi
* Tomioka

### Kutha alit lan désa 
Wonten sapérangan kutha alit lan désa ing Gunma miturut distrik.

### Panggabungan 
#### Pawiyaran Numata 
Nalika tanggal 13 Fèbruari 2005, désa-désa ingkang rumiyinipun mawi nama Shirasawa lan Tone saking Distrik Tone kagabung dados pawiyaran kutha Numata.

#### Pawiyaran Isesaki 
Tanggal 1 Januari 2005, kutha-kutha alit ingkang rumiyinipun mawi nama Akabori lan Sakai ugi désa ingkang kala rumiyin gadhah nama Azuma saking Distrik Sawa kagabung dados pawiyaran kutha Isesaki.

#### Pawiyaran Maebashi 
Ing tanggal 5 Dhésèmber 2004, kutha alit ingkang rumiyin anama Ogo ugi désa-désa anama Kasukawa lan Miyagi saking Distrik Seta kagabung dados pawiyaran kutha Maebashi.

## Ékonomi 
Industri modern Gunma kados ta piranti transportasi lan elektronik kanthi pusatipun wonten ing Maebashi lan wonten ing wewengkon wétan ingkang langkung caket kaliyan Tokyo. Ing Gunma punika kathah indhustri tradhisional kados sutra lan tetanèn.

## Dhémografi 
## Kabudayaan 
## Pariwisata 
Kathah papan wonten ing Gunma ingkang kawéntar minangka *Onsen* padusan toya panas. Pariwisata sanèsipun punika aréna ski ing aréa pagunungan.

## Simbol Prefektur 
Simbol Prefektur punika kanji saking tembung 'Gunma' dipunubengi déning tigang gunung minangka simbol tigang gunung utami ing Prefektur Gunma: Gunung Haruna, Gunung Akagi, lan Gunung Myogi.

## Sanèsipun 
Serial manga/anime balapan *Initial D* ngginakaken papan ing Prefektur Gunma.

## Cathetan suku 
## Pranala njawi 
* Situs resmi Prefektur Gunma
Gréja Ortodhok

left|thumb|300px|Katedral Kristus Sang Juru Wilujeng ing Moskow, Gréja Ortodhok paling dhuwur ing donya.

**Gréja Ortodhok**, iku dhénominasi gréja Kristen kang pandhèrèk mligi ana ing Éropa Wétan lan laladan pasisir wétan Laut Tengah. Kajaba iku, Gréja Ortodhok uga ana ing India, Jepang, lan saiki uga ing Indonésia.

**Gréja Ortodhok Wétan**, kanthi resmi karan **Gréja Katulik Ortodhok** lan asring sinebut **Gréja Ortodhok**, iku Gréja Kristen gedhé dhéwé nomer loro ing donya, Èstimasi paling umum ngenani gunggung umat Kristen Ortodhok Wétan ing saindhenging donya kisarané watara 225-300 yuta jiwa . Ortodhoki Wétan iku agama tunggal gedhé dhéwé ing Bélarusia (89%), Bulgaria (86%), Républik Siprus (88%), Georgia (89%), Yunani (98%), Républik Makedonia (70%), Moldova (98%), Montenegro (84%), Romania (89%), Ruslan (88%), Serbia (88%), lan Ukraina (83%). Ortodhoki Wétan uga wujud agama dhominan ing Républika Srpska (92%) èntitas ing Bosnia lan Herzegovina, sarta agama dhominan ing Kazakhstan Lor (48% saka populasi Kazakhstan). Kajaba iku, ana uga sapérangan gedhé komunitas Ortodhok ing Afrika, Asia, Australia, Amérika Lor, lan Amérika Kidul.

## Yuridhiksi Gréja Ortodhok 
* Gréja Ortodhok Koptik / Gréja Koptik Mesir
* Gréja Ortodhok Oriental
* Gréja Ortodhok Ruslan
* Gréja Ortodhok Serbia
* Gréja Ortodhok Suriah
* Gréja Ortodhok Yunani

## Cathetan 
## Réferènsi 
* Pogadaev, V. A. "The Orthodox Church in Indonesia". in Nusantara. South-East Asia. Collection of Materials. Vol. 3. St-Petersburg, 2002, p.&nbsp;89-91.

## Deleng uga 
* Gréja-Gréja Katulig Romà Ritus Wétan
* Kristen Ortodoksi Pujakrama Kulon
* Pranata Paribaku Grija Ortodhoksi Wetan
* Katedraling Kristus Juru Slamet (Maskva)